**Ohjeet elokuva-analyysiin**

Elokuva-analyysi on teksti, jonka tavoitteena on selvittää, mistä elokuvassa kaiken kaikkiaan on kyse. Kirjoittaja kertoo, mitä on nähnyt elokuvassa ja mitä päätelmiä on tehnyt näkemästään. Analyysissä on hyvä olla seuraavat asiat:

* elokuvan perustiedot (elokuvan nimi, ohjaaja, valmistumisajankohta, laji)
* elokuvan keskeinen sisältö eli juoni lyhyesti
* Kuvaile henkilöitä, tapahtumapaikkaa ja –aikaa, kerrontaa ja sen aukkoja (eli mikä jää epäselväksi tai katsojan tulkinnan / mielikuvituksen varaan)
* Käsittele kuvakerrontaa (leikkausta, kuvakulmia, kuvakokoja jne.) ja äänimaailmaa
* Tuo esiin, miten elokuva liittyy uskontoon (millaisia uskonnollisia teemoja siinä käsitellään, millaista kuvaa uskonnollisuudesta siinä luodaan jne)
* pyritään vastaamaan kysymykseen "mistä elokuva loppujen lopuksi kertoo" - vastauksen, siis elokuvan tulkinnan tai tulkintojen, tueksi esitetään runsaasti havaintoja elokuvasta.

Elokuvasta pitää kirjoittaa havainnollisesti ja melko yksityiskohtaisestikin, koska lähtökohtana on, että analyysin lukija ei tunne elokuvaa. Analyysin luettuaan hän toivottavasti tietää siitä jotakin olennaista. Elokuva-analyysin kirjoittajan on hyvä muistaa, että tarkoitus ei ole arvostella elokuvaa – analyysi on erittelevä ja tulkitseva teksti.

Analyysin pituus on 2-4 sivua (12 pisteen fontti, 1,5 riviväli ja normaalit marginaalit).

**Mahdollisia elokuvia:**

* Postia jumalalle <http://kolmasulottuvuus.fi/index.php/home/details/318>
* Pieni pyhiinvaellus <https://areena.yle.fi/1-41270>
* Postia pappi Jaakobille, ohjaus Klaus Härö 2009
* Kielletty hedelmä, ohjaus Dome Karukoski 2009
* Erilaisia Raamattuun pohjautuvia elokuvia on tehty aika runsaastikin, osa löytyy youtubesta.
* Jos sinulla on käytössä Netflix, niin sieltä löytyy esim. seuraavia:
	+ Yksi meistä
	+ Saarnaajan tarina
	+ Kaksi paavia
	+ Behind the Curve. Matka litteän maailman keskipisteeseen.
	+ Layla M.